S-1507/2011

Mál þetta var höfðað með ákæru lögreglustjórans á höfuðborgarsvæðinu, dagsettri 20. september sl., á hendur S-kk-þgf B-kk-þgf T-kk-þgf, kt. 000000-0000, Laugavegi 5, Reykjavík, „fyrir eftirtalin brot:

I.

Fyrir þjófnað, með því laugardagskvöldið 7. febrúar 2009, brotist inn í bifreiðina AY-763 þar sem hún stóð á bifreiðastæði við Brynjólfsgötu í Reykjavík, með því að brjóta hliðarrúðu, og stolið íþróttatösku sem innihélt íþróttafatnað, I-pod, greiðslukort og ökuskírteini B-kvk-ef B-kvk-ef, eiganda bifreiðarinnar.

Þetta telst varða við 244. gr. almennra hegningarlaga nr. 19/1940.

II.

Fyrir fjársvik, með því að hafa laugardagskvöldið 7. febrúar 2009, blekkt starfsfólk í staðgreiðsluviðskiptum með framvísun á debetkorti B-kvk-ef B-kvk-ef og þannig látið skuldfæra andvirði varanna á debetkortareikning í eigu B-kvk-ef og með því svikið út vörur í neðangreindum verslunum, samtals að fjárhæð 15.685 krónur:

1. Versluninni Aktu taktu, Skúlagötu í Reykjavík, kr. 8.000.

2. Snókerstofunni Klöpp, Faxafeni 12 í Reykjavík, kr. 7.685.

Þetta telst varða við 248. gr. almennra hegningarlaga nr. 19/1940.

III.

Fyrir þjófnað, með því að hafa miðvikudaginn 5. maí 2010 farið inn í bílskúr við Dalsel 40 í Reykjavík og stolið háþrýstidælu, svörtum bakpoka sem innihélt ýmsan fatnað, verkfærakistu og verkfærum, samtals að verðmæti um 77.000 krónur.

Þetta telst varða við 244. gr. almennra hegningarlaga nr. 19/1940.

IV.

Fyrir nytjastuld og umferðarlagalagbrot, með því að hafa miðvikudaginn 5. maí 2010, í heimildarleysi og sviptur ökuréttindum, ekið bifreiðinni RR-037 frá bifreiðastæði við Kársnesbraut 106 í Kópavogi um götur borgarinnar og að Hafnarbraut 15.

Þetta telst varða við 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga, ásamt áorðnum breytingum.

V.

Fyrir þjófnað, með því að hafa laugardaginn 15. maí 2010, á myndbandaleigunni Videomarkaðnum, Hamraborg 20 í Kópvogi, stolið hvítri fötu sem innihélt 24.000 krónur.

Þetta telst varða við 244. gr. almennra hegningarlaga nr. 19/1940.

VI.

Fyrir tilraun til þjófnaðar, með því að hafa mánudaginn 24. maí 2010, í auðgunarskyni, reynt að spenna upp spilakassa í söluturninum Prinsinn, Þönglabakka 6 í Reykjavík, með kúbeini en án árangurs.

Þetta telst varða við 244. gr. almennra hegningarlaga nr. 19/1940, sbr. 20. gr. laganna.

VII.

Fyrir þjófnað, með því að hafa þriðjudaginn 25. maí 2010, í félagi við annan mann, brotist inn í húsnæði fyrirtækisins Videocom Rafbylgja við Hófgerði 30 í Kópavogi, með því að spenna upp útidyrahurð, og stolið 5 flatskjám, skjávarpa, 4 netþjónum, 5 eftirlitsmyndavélum, ljósmyndavél, móttakara og tveimur töskum, samtals að verðmæti 1.694.800 krónur.

Þetta telst varða við 244. gr. almennra hegningarlaga nr. 19/1940.

VIII.

Fyrir þjófnað, með því að hafa miðvikudaginn 2. júní 2010, í verslun Krónunnar, Rofabæ 39 í Reykjavík, stolið tyggjósjálfsala sem innihélt skiptimynnt og vörur.

Þetta telst varða við 244. gr. almennra hegningarlaga nr. 19/1940.

IX.

Fyrir umferðarlagabrot og brot á lögreglulögum, með því að hafa aðfaranótt fimmtudagsins 15. júlí 2010 ekið bifreiðinni PB-828, sviptur ökuréttindum og óhæfur til að stjórna henni örugglega vegna áhrifa áfengis (vínandamagn í blóði 2,99‰) og ávana- og fíkniefna (í blóði mældist amfetamín 90 ng/ml og tetrahýdrókannabínól mældist 5,9 ng/ml), suður Selásbraut í Reykjavík, vestur göngustíg við Selásbraut, á járnhlið og áfram utan í bifreiðina RT-419, án þess að sinna stöðvunarmerkjum lögreglu. Ákærði ók áfram göngustíginn til vesturs, fram hjá leikskólanum Heiðarborg, yfir körfuboltavöll og runna við Eyktarás og áfram þar sem ákærði ók utan í bifreiðina TN-402, en akstrinum lauk skömmu síðar við Heiðarás 24 er ákærði ók utan í bifreiðina AD-417 og reyndi í kjölfarið að komast undan lögreglu á hlaupum. Á framangreindri akstursleið ók ákærði of hratt miðað við aðstæður og sýndi ekki almenna tillitsemi eða varúð við aksturinn.

Þetta telst varða við 1. mgr. 4. gr., 1. mgr. 10. gr., 1. mgr. 13. gr., 1. mgr. 36. gr., 1., sbr. 3. mgr. 45. gr., 1. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987, með áorðnum breytingum og 19. gr., sbr. 41. gr. lögreglulaga nr. 90/1996.

X.

Fyrir þjófnað, með því að hafa mánudaginn 27. september 2010, í Flensborgarskóla, Hringbraut 10 í Hafnarfirði, stolið fartölvutösku sem í voru tvær bækur, vasareiknir, möppur, stílabækur og minnislykill, samtals að verðmæti um 40.000 krónur.

Þetta telst varða við 244. gr. almennra hegningarlaga nr. 19/1940.

XI.

Fyrir nytjastuld, með því að hafa mánudaginn 27. september 2010, í heimildarleysi, ekið bifreiðinni KU-788 frá bifreiðastæði við Flensborgarskóla, Hringbraut 10 í Hafnarfirði, til Reykjavíkur, en bifreiðin fannst tveimur dögum síðar við Gvendargeisla 19.

Þetta telst varða við 1. mgr. 259. gr. almennra hegningarlaga nr. 19/1940.

XII.

Fyrir gripdeild, með því að hafa þriðjudaginn 28. september 2010, á bensínstöð Skeljungs við Hagasmára 8 í Kópavogi, dælt 35,96 lítrum af eldsneyti, að verðmæti 7.009 krónur, á bifreiðina KU-788 og ekið á brott án þess að greiða fyrir það.

Þetta telst varða við 245. gr. almennra hegningarlaga nr. 19/1940.

Í málinu gerir E-kvk-nf S-kvk-nf, f.h. Skeljungs hf., kt. 000000-0000, þá kröfu að ákærða verði gert að greiða fyrirtækinu skaðabætur að fjárhæð 7.009 krónur, auk vaxta skv. 8. gr. laga nr. 38/2001 um vexti og verðtryggingu frá tjónsdegi en síðan dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

XIII.

Fyrir fjársvik, með því að hafa mánudaginn 28. febrúar 2011, blekkt starfsfólk í söluturninum Blái turninn við Háleitisbraut í Reykjavík, með framvísun á greiðslukorti S-kk-ef B-kk-ef S-kk-ef, og með því svikið út tvo sígarettupakka, samtals að fjárhæð 2.200 krónur, og þannig látið skuldfæra andvirði varanna á greiðslukortareikning S-kk-ef.

Telst þetta varða við 248. gr. almennra hegningarlaga nr. 19/1940.

XIV.

Fyrir fjársvik, með því að hafa mánudaginn 28. febrúar 2011, blekkt starfsfólk í söluturninum Aktu taktu við Stekkjarbakka 2 í Reykjavík, með framvísun á greiðslukorti S-kk-ef B-kk-ef S-kk-ef, og með því svikið út tvo sígarettupakka og 1000 krónur í reiðufé, samtals að fjárhæð 2.978 krónur, og þannig látið skuldfæra andvirði varanna á greiðslukortareikning S-kk-ef.

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákæruvaldið féll frá ákærulið IX. og þar með kröfu um ökuleyfissviptingu.

Ekki var sótt þing af hálfu kröfuhafa og féll bótakrafan niður.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var sektaður fyrir fíkniefnalagabrot 2007. Hann var sektaður 11. febrúar 2009 fyrir sams konar brot, akstur undir áhrifum fíkniefna og hafa ekki ökuskírteini meðferðis. 18. september sama ár var hann dæmdur í 9 mánaða fangelsi, þar af 6 mánuðir skilorðsbundnir í 2 ár, fyrir þjófnað, gripdeild, akstur undir áhrifum fíkniefna og fyrir að aka sviptur ökuréttindum. Þá var hann sviptur ökurétti í 2 ár frá 11. ágúst 2010. 22. mars 2011 var hann dæmdur í 7 mánaða fangelsi, skilorðsbundið í 2 ár, fyrir nytjastuld og að aka sviptur ökurétti. Skilorðshluti fyrra dómsins var dæmdur með þeim dómi. Brotin í I. og II. kafla framdi ákærði áður en hann var dæmdur í fyrra skiptið. Hin brotin í ákærunni framdi hann eftir uppkvaðningu þess dóms og rauf hann með þeim skilorðið sem dæmt var upp í seinni dómnum. Samkvæmt þessu verður refsing ákærða ákveðin með hliðsjón af 77. og 78. gr. almennra hegningarlaga. Þá verður dómurinn frá 22. mars síðastliðinn tekinn upp og dæmdur með, sbr. 60. gr. sömu laga. Refsing ákærða er hæfilega ákveðin 9 mánaða fangelsi og eru ekki skilyrði til að skilorðsbinda hana. Ákærði greiði málsvarnarþóknun skipaðs verjanda síns, B-kk-ef N-kk-ef hrl., 125.500 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf B-kk-nf T-kk-nf, sæti fangelsi í 9 mánuði.

Ákærði greiði málsvarnarþóknun skipaðs verjanda síns, B-kk-ef N-kk-ef hrl., 125.500 krónur.

A-kk-nf Í-kk-nf